На основу члана 32. став 1. тачка 6. Закона о локалној самоуправи („Сл. гласник РС“, бр. 129/2007, 83/2014 – др. закон, 10/2016 – др. закон, 47/2018 и 111/2021 – др. закон) и члана 40. став 1. тачка 6. Статута општине Владимирци („Сл. лист града Шапца и општина Богатић, Владимирци и Коцељева“, бр. 6/19, 12/21 и 9/25), Скупштина општине Владимирци, на седници одржаној дана 22.09.2025. године, доноси:

**О Д Л У К У**

**О ДОПУНИ ОДЛУКЕ О ДОНОШЕЊУ НАЗИВА УЛИЦА И ТРГОВА НА ТЕРИТОРИЈИ ОПШТИНЕ ВЛАДИМИРЦИ**

**Члан 1.**

У Одлуци о доношењу назива улица и тргова на територији општине Владимирци („Сл. лист града Шапца и општина: Богатић, Владимирци и Коцељева бр. 7/2019), (у даљем тексту: Одлука), мења се члан 2. тако што се у ставу 1. тачка 25. после подтачке број 32. додаје подтачка број 33. која гласи:

„33. Део улице Новопројектована 7 и део улице Новопројектована 4 (улица добија нови назив Лазара Теодоровића);

Опис предложене улице – у улицу се укључује из улице Светог Саве, к.п. бр. 719 у К.О. Владимирци, простире се кроз к.п. бр. 163/2, к.п. бр. 155/3, к.п. бр. 156/2, к.п. бр. 158/2 у К.О. Владимирци, делом захватајући и к.п. бр. 156/4 у К.О. Владимирци и излази на улицу Иве Андрића, к.п. бр. 81/1 у К.О. Владимирци.

 **Члан 2.**

Остале одредбе Одлуке о доношењу назива улица и тргова на територији општине Владимирци („Сл. лист града Шапца и општина: Богатић, Владимирци и Коцељева бр. 7/2019), остају непромењене.

**Члан 3.**

Овлашћује се Комисија за статутарна питања, организацију и нормативна акта да изради пречишћен текст Одлуке о доношењу назива улица и тргова на територији општине Владимирци и да је након ступања на правну снагу ове Одлуке, ради објављивања, достави Сл. листу града Шапца и општина: Богатић, Владимирци и Коцељева.

**Члан 4.**

Ова Одлука ступа на снагу осмог дана од дана објављивања у Сл. листу града Шапца и општина: Богатић, Владимирци и Коцељева.

**СКУПШТИНА ОПШТИНЕ ВЛАДИМИРЦИ**

**Број: 003823442 2025 07936 001 000 000 001 од 22.09.2025. године**

 **ПРЕДСЕДНИК СКУПШТИНЕ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 ***Раде Ковачевић***